Muséum Tsunami Aceh dipunrancang déning arsiték asal Indonésia, Ridwan Kamil. Museum punika minangka sawijining struktur sekawan tingkat kanthi amba 2.500 m² ingkang tembok lengkungipun dipuntutupi kaliyan relief geometris. Wonten ing salebetipun, pengunjung mlebet saking lorong sempit lan peteng ing antawisipun kalih tembok tirta ingkang inggil — kangge nyiptakaken malih swasana lan kepanikan nalika tsunami. Tembok muséum dipunhiasi gambar tiyang-tiyang nari Tari Saman, sawijining makna simbolis dhumateng kekiyatan, disipli, lan ugi kapitadosan religius suku Aceh.[2] Saking inggil, atapipun maujud gelombang laut. Lanté ingkang paling ngandhap dipunrancang mirip kados griya panggung tradisional Aceh ingkang slamet saking bencana tsunami.[2] Bangunan punika mengeti para korban, ingkang namanipun dipuncantumaken ing tembok salah satunggaling ruang paling lebet ing muséum, lan warga masyarakat ingkang slamet saking bencana tsunami punika.[2] Kejawi peranipun minangka tugu pengetan tumrap para korban ingkang seda, muséum punika ugi migunani minangka papan perlindungan saking bencana ingkang sami ing wekdal samangke, kalebet ugi "bukit pengungsian" tumrap pengunjung menawi tsunami kadadosan malih.[2]